

**คำสั่งองค์การบริหารส่วนตำบลทุ่งอรุณ**

**ที่ 15 /2565**

**เรื่อง แต่งตั้งคณะทำงานลดการใช้พลังงาน**

**---------------------------**

ตามมติคณะรัฐมนตรีมีมติเมื่อวันที่ 20 มีนาคม 2555 ซึ่งมีมติให้หน่วยงานภาครัฐลดการใช้พลังงานลง 10 % โดยให้สำนักงานนโยบายและแผนพลังงานจัดเตรียมระบบรายงานและประมวลผลผ่าน

[www.e-report-energy.go.th](http://www.e-report-energy.go.th) และสำนักงานคณะกรรมการพัฒนาระบบราชการ (ก.พ.ร.) กำหนดให้ระบบ “มาตรการประหยัดพลังงาน” เป็นตัวชี้วัดประเมินผลการปฏิบัติราชการ เริ่มตั้งแต่ปีงบประมาณ พ.ศ. 2555 องค์การบริหารส่วนตำบลทุ่งอรุณ ได้เล็งเห็นถึงความสำคัญของการประหยัดพลังงานเพื่อลดค่าใช้จ่ายของภาครัฐ และปฏิบัติให้เป็นไปตามนโยบายของรัฐบาล ขอให้ทุกหน่วยงานในสังกัดองค์การบริหารส่วนตำบลทุ่งอรุณ ให้ความสำคัญกับมาตรการประหยัดพลังงาน จึงได้แต่งตั้งคณะทำงานลดการใช้พลังงานขององค์การบริหารส่วนตำบลทุ่งอรุณ ดังต่อไปนี้

1 นายวิระชาติ จิตรพิทักษ์เลิศ นายกองค์การบริหารส่วนตำบลทุ่งอรุณ ประธานคณะทำงาน

2 นายไวพจ ชุมกระโทก รองนายกองค์การบริหารส่วนตำบล คณะทำงาน

3 นายศักดาวุธ ชัดกระโทก รองนายกองค์การบริหารส่วนตำบล คณะทำงาน

4 นายประจวบ วัฒนคงสุข เลขานุการนายกองค์การบิหารส่วนตำบล คณะทำงาน

5 นายชัยณรงค์ ชุบกระโทก ประธานสภาองค์การบริหารส่วนตำบล คณะทำงาน

6 นายธวัชชัย รัตนธรรม ผู้อำนวยการกองคลัง คณะทำงาน

7 นางจิรานุวัฒน์ สง่าแรง หัวหน้าสำนักงานปลัด คณะทำงาน

8 นายวิษณุ ใคร่กระโทก ผู้อำนวยการกองช่าง คณะทำงาน

9 นายพงศกร อินธิยศ นิติกรปฏิบัติการ คณะทำงานและเลขา

10 นางสาวประภัสสร ไชยโยธา เจ้าพนักงานธุรการชำนาญงาน คณะทำงานและผู้ช่วยเลขา

**ให้คณะทำงานดังกล่าวข้างต้นมีอำนาจหน้าที่ ดังนี้**

1 กำหนดนโยบายการประหยัดพลังงานของหน่วยงาน

2 กำกับดูแลการใช้พลังงานของหน่วยงานให้เป็นไปตามมาตรการที่กำหนด

3 พิจารณาอนุมัติแผนปฏิบัติการลดใช้พลังงานในการดำเนินกิจกรรมต่างๆเพื่อให้เกิดการประหยัด


พลังงาน

4 กำหนดแนวทาง ข้อคิดเห็น และให้คำแนะนำ เพื่อให้เกิดการประหยัดพลังงาน

5 ติดตามความก้าวหน้าและผลการดำเนินงาน เพื่อให้เกิดการประหยัดพลังงาน

ทั้งนี้ ตั้งแต่บัดนี้เป็นต้นไป

สั่ง ณ วันที่ 13 เดือน มกราคม พ.ศ. 2565



( นายวิระชาติ จิตรพิทักษ์เลิศ )

นายกองค์การบริหารส่วนตำบลทุ่งอรุณ



|  |  |  |
| --- | --- | --- |
|  |  |  |

**ประกาศองค์การบริหารส่วนตำบลทุ่งอรุณ**

**เรื่อง การรณรงค์มาตรการประหยัดพลังงานองค์การบริหารส่วนตำบลทุ่งอรุณ**


**--------------------------------**

สืบเนื่องจากมติคณะรัฐมนตรีเมื่อวันที่ 20 มีนาคม 2555 ซึ่งมีมติให้หน่วยงานภาครัฐลด การใช้พลังงานลง 10 % โดยให้สำนักงานนโยบายและแผนพลังงานจัดเตรียมระบบรายงานและประมวลผลผ่าน [www.e-report-energy.go.th](http://www.e-report-energy.go.th) และสำนักงานคณะกรรมการพัฒนาระบบราชการ (ก.พ.ร.) กำหนดให้ระบบ “มาตรการประหยัดพลังงาน” เป็นตัวชี้วัดประเมินผลการปฏิบัติราชการ เริ่มตั้งแต่ปีงบประมาณ พ.ศ. 2555 ซึ่งได้รับความร่วมมือจากส่วนราชการระดับกรม จังหวัด และสถานศึกษา เข้าระบบรายงานประมาณ 86 % ของจำนวนทั้งหมดโดยสำนักงานนโยบายและแผนพลังงาน แจ้งว่า ยังมีหน่วยงานภาครัฐที่ไม่อยู่ในกรอบการประเมินผลของสำนักงานคณะกรรมการพัฒนาระบบราชการ (ก.พ.ร.) ได้แก่องค์กรปกครองส่วนท้องถิ่น จำนวน 7,853 แห่ง มีหน่วยงานเพียง 2 % ที่ได้ดำเนินการตามมติคณะรัฐมนตรีและเข้าระบบรายงานข้างต้นแล้ว

เพื่อให้สามารถลดใช้พลังงานได้อย่างมีประสิทธิภาพ เป็นรูปธรรม และต่อเนื่อง องค์การบริหารส่วนตำบลทุ่งอรุณ จึงได้จัดทำแผนปฏิบัติการลดใช้พลังงานและติดตามผลการใช้พลังงานขึ้น เพื่อใช้เป็นกรอบแนวทางให้บุคลากรและหน่วยงานใช้เป็นแนวทางในการดำเนินการและถือปฏิบัติต่อไป รายละเอียดตามแนบท้ายประกาศฉบับนี้ โดยนายกองค์การบริหารส่วนตำบลทุ่งอรุณ ซึ่งเป็นประธานคณะทำงานลดใช้พลังงาน เป็นผู้ควบคุม กำกับ ดูแล การดำเนินการตามแผนปฏิบัติการฯ ดังกล่าว

ทั้งนี้ ตั้งแต่บัดนี้เป็นต้นไป

ประกาศ ณ วันที่ 13 มกราคม 2565



( นายวิระชาติ จิตรพิทักษ์เลิศ )

นายกองค์การบริหารส่วนตำบลทุ่งอรุณ

**แผนปฏิบัติการลดใช้พลังงานและติดตามผลการใช้พลังงาน**

**องค์การบริหารส่วนตำบลทุ่งอรุณ**

------------------------------

**หลักการและเหตุผล**

ด้วยมติคณะรัฐมนตรีเมื่อวันที่ 20 มีนาคม 2555 ซึ่งมีมติให้หน่วยงานภาครัฐลด การใช้พลังงานลง 10 % โดยให้สำนักงานนโยบายและแผนพลังงานจัดเตรียมระบบรายงานและประมวลผลผ่าน [www.e-report-energy.go.th](http://www.e-report-energy.go.th) และสำนักงานคณะกรรมการพัฒนาระบบราชการ (ก.พ.ร.) กำหนดให้ระบบ “มาตรการประหยัดพลังงาน” เป็นตัวชี้วัดประเมินผลการปฏิบัติราชการ เริ่มตั้งแต่ปีงบประมาณ พ.ศ. 2555 ซึ่งได้รับความร่วมมือจากส่วนราชการระดับกรม จังหวัด และสถานศึกษา เข้าระบบรายงานประมาณ 86 % ของจำนวนทั้งหมดโดยสำนักงานนโยบายและแผนพลังงาน แจ้งว่า ยังมีหน่วยงานภาครัฐที่ไม่อยู่ในกรอบการประเมินผลของสำนักงานคณะกรรมการพัฒนาระบบราชการ (ก.พ.ร.) ได้แก่องค์กรปกครองส่วนท้องถิ่น จำนวน 7,853 แห่ง มีหน่วยงานเพียง 2 % ที่ได้ดำเนินการตามมติคณะรัฐมนตรีและเข้าระบบรายงานข้างต้นแล้ว

องค์การบริหารส่วนตำบลทุ่งอรุณ ในฐานะเป็นหน่วยงานราชการ ตระหนัก และให้ความสำคัญกับการดำเนินการตามนโยบายดังกล่าวของรัฐบาล เพื่อให้สามารถลดใช้พลังงานอย่างมีประสิทธิภาพได้อย่างเป็นรูปธรรม ต่อเนื่อง สอดคล้องกับสภาพปัจจุบันขององค์การบริหารส่วนตำบลทุ่งอรุณและสถานการณ์ด้านพลังงานของประเทศ จึงได้จัดทำแผนปฏิบัติการลดใช้พลังงานและติดตามผลการใช้พลังงานขององค์การบริหารส่วนตำบลทุ่งอรุณขึ้น เพื่อใช้เป็นกรอบแนวทางในการดำเนินการต่อไป

**วัตถุประสงค์**

1. เพื่อใช้เป็นกรอบแนวทางในการดำเนินการลดใช้พลังงานและติดตามผลการใช้พลังงานขององค์การบริหารส่วนตำบลทุ่งอรุณ ซึ่งเป็นการถือปฏิบัติตามนโยบายมาตรการประหยัดพลังงานของรัฐบาลที่ให้ทุกหน่วยงานควบคุม ดูแลการใช้พลังงานอย่างประหยัดเท่าที่จำเป็น

2. เพื่อให้เห็นถึงภาพรวมและผลการดำเนินการบริหารจัดการด้านการลดใช้พลังงานขององค์การบริหารส่วนตำบลทุ่งอรุณเป็นอยู่ในปัจจุบันอันจะนำไปสู่การวางแผนปรับปรุงแก้ไขต่อไป

3. เพื่อสร้างจิตสำนึกให้บุคลากรในหน่วยงานตระหนักและถือปฏิบัติตามมาตรการประหยัดพลังงานขององค์การบริหารส่วนตำบลอย่างต่อเนื่อง เกิดการเปลี่ยนแปลงพฤติกรรมการใช้พลังงานในหน่วยงาน

4. เพื่อลดปริมาณการใช้พลังงานขององค์การบริหารส่วนตำบลทุ่งอรุณ

**เป้าหมาย**

องค์การบริหารส่วนตำบลทุ่งอรุณ มีปริมาณการใช้พลังงานทั้งในส่วนของพลังงานไฟฟ้าและน้ำมันเชื้อเพลิงต่ำกว่าเกณฑ์มาตรฐาน

**วิธีดำเนินการ**

|  |  |  |  |
| --- | --- | --- | --- |
| กิจกรรม | เป้าหมาย | ระยะเวลา | ผู้รับผิดชอบ |
| 1. ทบทวนผลการดำเนินงานตามมาตรการประหยัดพลังงาน | สำรวจความพึงพอใจของบุคลากรที่มีต่อมาตรการประหยัดพลังงาน และการปฏิบัติตามมาตรการฯ | เมื่อสิ้นปีงบประมาณ | คณะทำงานลดใช้พลังงานฯ |

-2-

|  |  |  |  |
| --- | --- | --- | --- |
| กิจกรรม | เป้าหมาย | ระยะเวลา | ผู้รับผิดชอบ |
| 2. ทบทวนการจัดตั้งคณะทำงานลดใช้พลังงาน | ได้คณะทำงาน  ที่สอดคล้องกับสภาพปัจจุบันของสำนักงาน | เมื่อสิ้นปีงบประมาณ | คณะทำงานลดใช้พลังงานฯ |
| 3. แต่งตั้งคณะทำงานลดใช้พลังงาน/คณะทำงานกำกับ ดูแล ติดตาม และรายงานผลการปฏิบัติตามมาตรการลดใช้พลังงาน | มีเจ้าภาพรับผิดชอบ ตามภารกิจการปฏิบัติงาน | ตลอดปี | คณะทำงานลดใช้พลังงานฯ |
| 4. จัดทำแผนปฏิบัติการลดใช้พลังงานและติดตามผลการใช้พลังงาน/มาตรการประหยัดพลังงานเสนอคณะทำงานลดใช้พลังงานฯ ให้ความเห็นชอบ | ได้แผนปฏิบัติการฯ และมาตรการประหยัดพลังงาน ที่เกิดจากการมีส่วนร่วมของบุคลากร | ตลอดปี | คณะทำงานลดใช้พลังงานฯ |
| 5. ประชาสัมพันธ์แผนปฏิบัติการลดใช้พลังงานฯ และมาตรการประหยัดพลังงานของหน่วยงานให้บุคลากร ในสังกัดทราบและถือปฏิบัติ | บุคลากร และสถานศึกษาในสังกัดทราบ และถือปฏิบัติอย่างจริงจัง และต่อเนื่อง | ตลอดปี | คณะทำงานกำกับ ดูแล ติดตาม และรายงานผลฯ |
| 6. บุคลากรในสังกัดปฏิบัติตามมาตรการฯ | ปริมาณการใช้พลังงานของสำนักงานต่ำกว่าเกณฑ์มาตรฐาน | ตลอดทั้งปี | บุคลากรในหน่วยงาน |
| 7. องค์การบริหารส่วนตำบลทุ่งอรุณ รายงานข้อมูลปริมาณการใช้พลังงาน และข้อมูลพื้นฐานสำหรับการทำดัชนีการใช้พลังงานผ่านระบบ e – report ของ สนพ. | กรอกข้อมูลผ่านระบบ ได้ถูกต้อง ครบถ้วน สมบูรณ์ตามกำหนด | ทุกสิ้นเดือน | บุคลากรในหน่วยงาน |
| 8. กำกับ ดูแล ติดตามการปฏิบัติตามมาตรการ และประเมินผล | ปริมาณการใช้พลังงานของสำนักงานต่ำกว่าเกณฑ์มาตรฐาน | ตลอดปี | คณะทำงานกำกับ ดูแล ติดตาม และรายงานผลฯ |
| 9. ประมวลผลการปฏิบัติตามมาตรการและปริมาณการใช้พลังงาน | มีผลการใช้พลังงาน  ของสำนักงานรายงานผู้เกี่ยวข้อง | เมื่อสิ้นปีงบประมาณ | คณะทำงานกำกับ ดูแล ติดตาม และรายงานผลฯ |
| 10. ทบทวนผลการดำเนินการเพื่อวางแผนปรับปรุง แก้ไข และพัฒนา | ได้ข้อมูลเพื่อจัดทำแผนปฏิบัติการลดใช้พลังงานปีงบประมาณต่อไป | เมื่อสิ้นปีงบประมาณ | คณะทำงานลดใช้พลังงาน |

-3-

|  |  |
| --- | --- |
| **มาตรการประหยัดพลังงาน**  **องค์การบริหารส่วนตำบลทุ่งอรุณ** | |
| **1. การใช้เครื่องปรับอากาศ** | |
| 1.1 | ตั้งอุณหภูมิเครื่องปรับอากาศไว้ที่ 25 องศาเซลเซียส |
| 1.2 | ลดชั่วโมงการทำงานของเครื่องปรับอากาศในแต่ละวัน จาก 8 ชั่วโมง เป็น 5 ชั่วโมง  โดยเปิดช่วงเช้าเวลา 09.30 – 11.30 น. ช่วงบ่ายเวลา 13.00 – 16.00 น. ปิดช่วงเวลา 11.30 – 13.00 น. |
| 1.3 | ไม่เปิดเครื่องปรับอากาศในการปฏิบัติงานนอกเวลาราชการและวันหยุดราชการยกเว้นแต่การปฏิบัติงานนอกเวลาราชการนั้นมีคำสั่งให้มาปฏิบัติงานนอกเวลาราชการเท่านั้น |
| 1.4 | จัดให้มีการตรวจเช็คทำความสะอาดแผ่นกรองเครื่องปรับอากาศเป็นประจำเดือนละ 1 ครั้ง |
| 1.5 | จัดให้มีการตรวจเช็คทำการล้างครั้งใหญ่ เพื่อทำความสะอาดคอยล์เย็นและคอยล์ร้อน  โดยใช้น้ำหรือน้ำยาทำความสะอาดเป็นประจำ 6 เดือน/ครั้ง |
| 1.6 | ปิดหน้าต่างให้สนิท/ปิดผ้าม่าน เมื่อเปิดเครื่องปรับอากาศ เพื่อไม่ให้เกิดการสูญเสีย  ความเย็นและการถ่ายเทความร้อนจากภายนอกเข้าสู่พื้นที่ที่มีการปรับอากาศ เป็นเหตุให้มีการสูญเสียพลังงานไฟฟ้าในการปรับอากาศเพิ่มมากขึ้น |
| 1.7 | ลดภาระการทำงานของเครื่องปรับอากาศ โดยขนย้ายสัมภาระที่ไม่จำเป็นออกจาก  ห้องปฏิบัติงาน รวมถึงเอกสารเก่าที่ไม่ได้ใช้งานประจำให้ส่งเก็บตามระเบียบฯ ว่าด้วย  งานสารบรรณ |
| **2. การใช้ไฟฟ้าและแสงสว่าง** | |
| 2.1 | ให้เปิดไฟฟ้าและแสงสว่างในห้องทำงานเฉพาะเท่าที่ปฏิบัติงานอยู่ ปิดไฟฟ้าแสงสว่าง  ที่ไม่จำเป็นในการใช้งาน |
| 2.2 | ปิดไฟฟ้าแสงสว่างระหว่างหยุดพักกลางวัน (เวลา 12.00 น. – 13.00 น.) ยกเว้นสำหรับผู้ปฏิบัติงานในเวลาหยุดพักกลางวัน ให้เปิดเฉพาะที่จำเป็น |
| 2.3 | ถอดหลอดไฟในบริเวณที่มีแสงสว่างมากเกินความจำเป็น |

-4-

|  |  |
| --- | --- |
| **มาตรการประหยัดพลังงาน**  **องค์การบริหารส่วนตำบลทุ่งอรุณ** | |
| **3. การใช้เครื่องใช้ไฟฟ้าประจำสำนักงาน** | |
| **3.1** | **คอมพิวเตอร์**   * + 1. ปิดหน้าจอคอมพิวเตอร์ในเวลาพักเที่ยง (เวลา 12.00 – 13.00 น.)     2. ตั้งระบบพักหน้าจอเมื่อไม่ใช้งานเกิน 15 นาที     3. ปิดเครื่องคอมพิวเตอร์หลังเลิกการใช้งานและถอดปลั๊กออก |
| **3.2** | **Printer**   * + 1. ปิดเครื่อง Printer เมื่อไม่ใช้งาน     2. ตรวจทานข้อความบนจอภาพให้ถูกต้องก่อนสั่ง Print Out     3. ใช้กระดาษที่ใช้แล้ว 1 หน้า สำหรับพิมพ์เอกสารที่ไม่สำคัญ |
| **3.3** | **กระติกไฟฟ้า**   * + 1. การเปิดใช้กระติกไฟฟ้า ช่วงเช้าเวลา 08.30 น. ช่วงบ่ายเวลา 13.00 – 15.00 น. ใส่น้ำให้พอเหมาะกับความต้องการ     2. ไม่ปล่อยให้น้ำแห้งหรือปล่อยให้ระดับน้ำต่ำกว่าขีดที่กำหนด     3. เลือกใช้รุ่นที่มีฉนวนกันความร้อนที่มีประสิทธิภาพ     4. ไม่นำน้ำเย็นไปต้มทันที |
| **3.4** | **ตู้เย็น**   * + 1. เลือกใช้ขนาดให้เหมาะสมกับการใช้งาน     2. ตรวจสอบขอบยางแม่เหล็ก 4 ด้าน     3. ตั้งห่างจากผนัง 15 ซ.ม.     4. เลือกตู้เย็นที่ได้ฉลากประหยัดไฟเบอร์ 5     5. ไม่นำของร้อนใส่ตู้เย็น     6. ลดการเปิดตู้เย็นโดยไม่จำเป็น |
| **3.5** | **เครื่องทำน้ำเย็น**  ถอดปลั๊กเมื่อเลิกใช้งานทุกวัน |
| **3.6** | **โทรทัศน์/วิทยุ**   * + 1. คำนึงถึงความต้องการ/จำเป็นในการใช้งาน     2. ปิดเครื่องเมื่อไม่ใช้งาน     3. ถอดปลั๊กเมื่อเลิกใช้งาน     4. ไม่ปรับจอภาพให้สว่างมากเกินไป     5. ควรเลือกดูเฉพาะรายการที่เป็นประโยชน์น่าสนใจ |
| **3.7** | **เครื่องถ่ายเอกสาร**  3.7.1 ถ่ายเอกสารเฉพาะที่จำเป็นเท่านั้น  3.7.2 ไม่วางเครื่องถ่ายเอกสารไว้ในห้องที่มีเครื่องปรับอากาศ  3.7.3 ปิดเครื่องถ่ายเอกสารหลังจากเลิกการใช้งานและถอดปลั๊กออก |

-5-

|  |  |
| --- | --- |
| **มาตรการประหยัดพลังงาน**  **องค์การบริหารส่วนตำบลทุ่งอรุณ** | |
| **4. น้ำมันเชื้อเพลิง** | |
| 4.1 | ขับขี่ใช้ความเร็วไม่เกิน 90 กิโลเมตร/ชั่วโมง |
| 4.2 | ลดการเดินทางที่ไม่จำเป็น โดยใช้การติดต่อผ่านทางระบบ Internet แทน |
| 4.3 | ปลุกจิตสำนึกให้พนักงานขับรถขับรถให้ถูกวิธี |
| 4.4 | ศึกษาเส้นทางก่อนออกเดินทางทุกครั้ง |
| 4.5 | ตรวจสอบสภาพรถยนต์ให้พร้อมก่อนออกเดินทางทุกครั้ง |
| 4.6 | ให้วางแผนเส้นทาง หากไปทางเดียวกันให้ใช้รถคันเดียวกัน |
| 4.7 | ไม่บรรทุกสิ่งของเกินพิกัด |
| **5. มาตรการปลูกจิตสำนึก** | |
| 5.1 | ประชาสัมพันธ์มาตรการประหยัดพลังงานผ่าน Website ของสำนักงาน |
| 5.2 | ขอความร่วมมือทุกคนในองค์การบริหารส่วนตำบลทุ่งอรุณร่วมรณรงค์ประหยัดพลังงาน |

**ทรัพยากรที่จำเป็นต้องใช้**

บุคลากรที่มีจิตสำนึก ตระหนัก และให้ความร่วมมือในการปฏิบัติตามมาตรการประหยัดพลังงานขององค์การบริหารส่วนตำบลทุ่งอรุณ

**ระยะเวลาในการปฏิบัติ**

เดือนมกราคม – เดือนธันวาคม พ.ศ. 2559

**การติดตามและประเมินผล**


|  |  |  |
| --- | --- | --- |
| ตัวชี้วัดสภาพความสำเร็จ | วิธีวัดและประเมินผล | เครื่องมือที่ใช้วัด |
| 1. ปริมาณการใช้พลังงาน  ขององค์การบริหารส่วนตำบลทุ่งอรุณต่ำกว่าเกณฑ์มาตรฐาน | ตรวจสอบจากประมวลผล  ของระบบ e – report เมื่อกรอกข้อมูลปริมาณการใช้พลังงานและข้อมูลพื้นฐานฯ ครบถ้วน สมบูรณ์ แล้ว | โปรแกรมประมวลผล  ของระบบ e –report |
| 2. ร้อยละของการปฏิบัติ  ตามมาตรการประหยัดพลังงานของบุคลากรในสำนักงาน | ติดตามการปฏิบัติตามมาตรการฯ | แบบเก็บข้อมูล |

-6-

**ผลที่คาดว่าจะได้รับ**

1. บุคลากรเกิดการเปลี่ยนแปลงพฤติกรรมการใช้พลังงานในหน่วยงาน
2. บุคลากรใช้พลังงานอย่างมีประสิทธิภาพ
3. บุคลากรมีส่วนร่วมในมาตรการประหยัดพลังงานของสำนักงาน

เห็นชอบให้ดำเนินการตามแผน



( นายวิระชาติ จิตรพิทักษ์เลิศ )

นายกองค์การบริหารส่วนตำบลทุ่งอรุณ

กิจกรรมแผนการดำเนินงานตามมาตรการประหยัดพลังงานขององค์การบริหารส่วนตำบลทุ่งอรุณ ปีงบประมาณ 2566

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| กิจกรรม | | ระยะเวลาการดำเนินงาน งบประมาณ 2566 | | | | | | | | | | | |
| ต.ค | พ.ย | ธ.ค. | ม.ค. | ก.พ. | มี.ค | เม.ย | พ.ค. | มิ.ย. | ก.ค. | ส.ค. | ก.ย. |
| 1 | ประชุมคณะกรรมการดำเนินงาน |  |  |  |  |  |  |  |  |  |  |  |  |
| 2 | ตรวจสอบและวิเคราะห์ผลการใช้พลังงานในหน่วยงาน |  |  |  |  |  |  |  |  |  |  |  |  |
| 3 | รายงานผลการวิเคราะห์ |  |  |  |  |  |  |  |  |  |  |  |  |
| 4 | กำหนดมาตรการในการลดใช้พลังงาน |  |  |  |  |  |  |  |  |  |  |  |  |
| 5 | ดำเนินกิจกรรมตามแผน |  |  |  |  |  |  |  |  |  |  |  |  |
|  | -ตรวจสอบการรั่วไหลของพลังงานไฟฟ้า |  |  |  |  |  |  |  |  |  |  |  |  |
|  | -ตรวจสอบการรั่วของน้ำ |  |  |  |  |  |  |  |  |  |  |  |  |
|  | -ตรวจสอบการทำงานของปั๊มน้ำ |  |  |  |  |  |  |  |  |  |  |  |  |
|  | -ตรวจสอบการใช้น้ำมันเชื้อเพลิง |  |  |  |  |  |  |  |  |  |  |  |  |
|  | -รณรงค์การลดการสูญเสียพลังงานในห้องปรับอากาศ |  |  |  |  |  |  |  |  |  |  |  |  |
|  | -รณรงค์เพื่อลดการเดินทางโดยพาหนะของหน่วยงาน |  |  |  |  |  |  |  |  |  |  |  |  |
|  | -รณรงค์การใช้กระดาษ |  |  |  |  |  |  |  |  |  |  |  |  |
| 6 | การประเมินผลความสำเร็จของกิจกรรม |  |  |  |  |  |  |  |  |  |  |  |  |
| 7 | ติดตามและประเมินผลการดำเนินงานตามแผน |  |  |  |  |  |  |  |  |  |  |  |  |
| 8 | สรุปผลการดำเนินงาน |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |